Hari Muzium Antarabangsa

Hari Muzium Antarabangsa ialah hari antarabangsa yang diadakan setiap tahun pada atau sekitar 18 Mei, diselaraskan oleh Majlis Muzium Antarabangsa (ICOM). Acara ini mengetengahkan tema tertentu yang berubah setiap tahun mencerminkan tema atau isu berkaitan yang dihadapi muzium di peringkat antarabangsa. Hari Muzium Antarabangsa memberi peluang kepada profesional muzium untuk bertemu orang ramai dan memaklumkan mereka tentang cabaran yang dihadapi oleh muzium, dan meningkatkan kesedaran orang ramai tentang peranan yang dimainkan oleh muzium dalam pembangunan masyarakat. Ia juga menggalakkan dialog antara profesional muzium . 

 Sejarah 
Hari Muzium Antarabangsa yang pertama telah berlangsung pada tahun 1977, diselaraskan oleh ICOM.Varbanova, Lidia (2013). Strategic management in the arts. New York: Routledge. p. 74. ISBN 978-0-203-11717-0. OCLC 823170111. Ia ditubuhkan berikutan penerimapakaian resolusi ICOM untuk mewujudkan acara tahunan "dengan tujuan untuk menyatukan lagi aspirasi dan usaha kreatif muzium dan menarik perhatian orang awam dunia terhadap aktiviti mereka."

Setiap tahun, muzium dijemput untuk mengambil bahagian dalam sambutan ini untuk mempromosikan peranan muzium di seluruh dunia. Mereka melakukannya melalui acara dan aktiviti yang berkaitan dengan tema tahunan. Tema tahunan untuk acara itu mula diterima pakai pada tahun 1992. Poster antarabangsa daripada ICOM mula dibangunkan pada tahun 1997, dan pada tahun itu telah diadaptasi oleh 28 negara."A little bit of history". IMD. Retrieved 2021-05-18. Pada tahun 2009, sambutan ini menarik penyertaan 20,000 muzium yang menganjurkan acara di lebih 90 negara. Pada tahun 2010, 98 negara mengambil bahagian dalam sambutan itu, dengan 100 negara pada 2011, dan 30,000 muzium di 129 negara pada 2012. Pada tahun 2011, poster rasmi sambutan ini telah diterjemahkan ke dalam 37 bahasa. Menjelang 2014, 35,000 muzium dari 140 negara telah mengambil bahagian dalam sambutan ini.

 Rujukan 

 Pautan luar 

 Hari Muzium Antarabangsa, laman web rasmi
 Majlis Muzium Antarabangsa, laman web rasmi
Kategori:Museologi
Kategori:Perayaan Mei
Kategori:Upacara antarabangsa